1
1Ndime Paulo, ndemuzike wa-Leza, nde apostolo wa-Jesu Kristo wakuyaka lusyomo lwabasalwa ba-Leza aluzibo lwinilwini lujanene akukomba,
2Ndalangila buumi butamani, mbwaakasyomezya Leza, uutabeji, kalekale kakutana kuba ciindi, 3#Ef 1:9101 Tim 1:111eno kuciindi cakwe ncaakalisalila wakayubununa makani aakwe mukukambauka oku nkundakasyomezegwa mebo kumaanza aa-Leza Mufutuli wesu. 4#2 Kor 8:23Gal 2:32 Tim 4:101 Tim 1:2Ndakujuzya Tito, mwanaangu mwinimwini silusyomoma. Ube aluzyalo aluumuno luzwa kuli-Leza Taateesu akuliJesu Kristo Mufutuli wesu.
Milimo njaakasiilwa Tito mu-Krete
5Nkakaambo ako ncendakakusiila mu-Krete, kuti umanizye kubamba oonse makani, akusala baalu muminzi yoonse, mbubonya mbundakakulailila, 6#1 Tim 3:2-7kufumbwa nkojana muntu uutakwe butongo, uugaminide mwanakazi omwe luzutu, alimwi kajisi bana bazumina, batajisi mulandu wabudakwi nokuba kutaba bana batalabulaye. 7#1 Kor 4:11 Pet 5:22 Tim 2:24Nkaambo bishopo uleelede kuba muntu uutakwe butongo, mbali mubanzi wa-Leza. Atabi sikazundozundo, nokuba kuba sikanyetunyetu, nokuba kuba mukolwi na kuyandisya kulwana, nokuba kuunya kulubono lwaansi ano. 8Uleelede kuba sicimwa beenzu, uuyandisya kululama, uulibatamika, uuluzi, uutakwe kampenda, sikulyeendelezya, 9#Tit 2:11 Tim 1:102 Tim 4:3alimwi abe sikujatisya makani aasyomeka aayeme kulwiisyo lwesu, kuti akonzye kukombelezya beenzinyina kulwiisyo lwinilwini, alimwi azunde basikukazyanya.
Makani aabaiyi babeji baku-Krete
10Nkaambo mpobali banjibanji bantu batalabalaya, baamba majwi aabuyo aakweena, kwaambisya abo basikupalulwa. 11#Tit 3:6Joh 10:121 Pet 5:2Aba mbabeelede kuti milomo yabo isinkwe, nkaambo batubinganya maanda aabamwi kukufundisya zintu ziteelede nkaambo kakuunya kulubono lwaansi. 12Umwi musinsimi wabo beni wakati, Lyoonse bantu ba-Krete mbasikubeja, mbabi mbuli banyama, alimwi mbasindya batolo. 13#2 Tim 4:2Makani aya ngakusinizya. Nkaambo kaako ubatapatile canguzu, kuti bakale kabotu mulusyomo, 14#1 Tim 4:7bataswiilili zyamankwangwaalizya aa-Bujuda amilao yabantu baleede kumakani menimeni. 15#Mt 15:11Rom 14:20Kubantu basalala zyoonse zintu zilasalala, pele kubantu basofweede abatazumini takukwe cintu niciba comwe cisalala, nkaambo kuyeeya kwabo amyoyo yabo zyoonse zilisofweede. 16#2 Tim 3:5Balalyaamba kuti, Tulizi Leza, anu kumilimo yabo balamukazya. Mbasesemyi, batamvwi, bateeledwe milimo mibotu nuuba omwe.
unk lua_Latn bem_Latn bem_Latn bem_Latn lua_Latn bem_Latn